cyanic-selkie/wikianc huggingface dataset:
Πελτ
Ιστορία
Κατά τον Μεσαίωνα, το Πελτ ήταν ένα ambt, ένα διοικητικό τμήμα της Πριγκηπικής-επισκοπής της Λιέγης που περιλάμβανε επίσης το Κλέινε-Μπρόγκελ και το Κάουλιλλε. Αργότερα συγχωνεύτηκε με το Χάμοντ, το Άχελ και το Σιντ-Χόιμπρεχτς-Λίλλε για να σχηματίσει το Ambt Pelt-Grevenbroek, το οποίο παρέμεινε ως μέρος της Πριγκηπικής-επισκοπής της Λιέγης μέχρι τη Γαλλική Επανάσταση. Το όνομα Πελτ στη συνέχεια χρησιμοποιήθηκε στην τοπική διάλεκτο ως η συνήθης ονομασία για το Όβερπελτ, όπου βρισκόταν η έδρα του ιστορικού ambt.
Κατηγορία:Πόλεις του Βελγίου
Μέιντενχεντ (εκλογική περιφέρεια του Κοινοβουλίου του Ηνωμένου Βασιλείου)
thumb|right thumb|right Το Μέιντενχεντ (Αγγλ: Maidenhead) είναι εκλογική περιφέρεια της Βουλής των Κοινοτήτων στο Ηνωμένο Βασίλειο. Βρίσκεται στην κομητεία του Μπέρκσαϊρ και μεταξύ των πόλεων του Λονδίνου και Ρέντινγκ. Όπως όλες οι κοινοβουλευτικές περιφέρεις της Βρετανίας είναι μονοεδρική και από το 1997 εκλέγει την Τερέζα Μέι, πρώην Υπουργό Εσωτερικών, και νυν ηγέτη του Συντηρητικού Κόμματος και Πρωθυπουργό.
Παραπομπές
Κατηγορία:Εκλογές στο Ηνωμένο Βασίλειο
Γιόνας Νάες
Ο Γιόνας Νάες είναι διεθνής ποδοσφαιριστής από τα Νήσια Φερόε, ο οποίος αγωνίζεται στην Valur στη θέση του αμυντικού.
Διεθνής καριέρα
Έκανε το ντεμπούτο του με την Εθνική Νήσων Φερόε το 2008.
Εξωτερικοί σύνδεσμοι
Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Νήσων Φερόε Κατηγορία:Ποδοσφαιριστές των Νήσων Φερόε Κατηγορία:Ποδοσφαιριστές Βάλουρ Ρέικιαβικ Κατηγορία:Ποδοσφαιριστές Μπολντκλούμπεν Φρεμ Κατηγορία:Ποδοσφαιριστές Φρέμαντ Άμαγκερ Κατηγορία:Ποδοσφαιριστές Κέγιε ΜΚ Κατηγορία:Ποδοσφαιριστές Άργκιρ Μπόλτφελαγκ Κατηγορία:Ποδοσφαιριστές ΝΣΙ Ρούναβικ Κατηγορία:Ποδοσφαιριστές Β36 Τόρσχαβν
Μαρία δε Μπαρενετσέα, Δούκισσα του Ντάτο
Η Μαρία δελ Κάρμεν δε Μπαρενετσέα ι Μοντέγι, 1η Δούκισσα του Ντάτο (María del Carmen de Barrenechea y Montegui, 1a Duquesa de Dato, 19 Ιουνίου 1860 - 1 Οκτωβρίου 1925) ήταν Ισπανίδα αριστοκράτισσα και η σύζυγος του Πρωθυπουργού της Ισπανίας Εδουάρδο Ντάτο ι Ιραδιέρ.
Βιογραφία
Γεννήθηκε στις 19 Ιουνίου 1860, και ήταν κόρη του Χουάν Χοσέ δε Μπαρενετσέα ι Ουρδαμπιγιέτα και της Μικαέλα Μοντέγι ι Μερκάϊδε. Εγγονή του Πέδρο δε Μπαρενετσέα ι Σουμπέα και της Μαρία Ιγνάσια δε Ουρδαμπιγιέτα ι Λαγάρτο και του Χοσέ Μανουέλ Μοντέγι και της Μαρία δε λα Κονσεπσιόν Μερκάϊδε.
Υπήρξε παντρεμένη με τον Εδουάρδο Ντάτο ι Ιραδιέρ. Μαζί απέκτησαν τρία παιδιά:
Παραπομπές
Κατηγορία:Ισπανική τάξη ευγενών Κατηγορία:Ισπανίδες δούκισσες
Αρπαλύκη (δορυφόρος)
Η Αρπαλύκη (αγγλικά: Harpalyke) ή Δίας XXII είναι ένας ακανόνιστος φυσικός δορυφόρος του πλανήτη Δία με ανάδρομη φορά. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ το 2000 και πήρε το όνομά του τον Αύγουστο του 2003 από την Αρπαλύκη, η οποία ήταν, κόρη του Κλύμενου και κατά μερικούς ερωμένη του Δία σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν S/2000 J 5.
Έχει διάμετρο περίπου 4 χλμ. και περιφέρεται γύρω από τον Δία σε μέση απόσταση 21.064.000 χλμ. σε 624,542 ημέρες, σχηματίζοντας κλίση 147° με την εκλειπτική (147° προς τον Ισημερινό του Δία), σε ανάδρομη φορά και με εκκεντρότητα 0,2441.
Η Αρπαλύκη ανήκει στην τροχιακή «Ομάδα της Ανάγκης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 19,3 και 22,7 εκατομμυρίων χιλιομέτρων και κλίσεις τροχιάς από 145,7° έως 154,8°.
Εξωτερικοί σύνδεσμοι
Κατηγορία:Φυσικοί δορυφόροι Δία
Γιάρι Λιτμάνεν
Ο Γιάρι Λιτμάνεν (Jari Litmanen, γεννήθηκε 20 Φεβρουαρίου 1971) είναι Φινλανδός πρώην διεθνής ποδοσφαιριστής, ο οποίος αγωνιζόταν ως επιθετικός μέσος και δεύτερος επιθετικός. Θεωρείται ως ο καλύτερος Φινλανδός ποδοσφαιριστής όλων των εποχών και έχει ανακηρυχθεί 42ος στο πρόγραμμα 100 Μεγάλοι Φινλανδοί το 2004.
Κατά τη διάρκεια της καριέρας του σε συλλόγους, ο Λιτμάνεν αγωνίστηκε για τις Ρέιπας, ΧΓΚ, ΜΥΠΑ και Λάχτι στη Φινλανδία και στις Άγιαξ, Μπαρτσελόνα, Λίβερπουλ, Χάνσα Ρόστοκ και Μάλμε στο εξωτερικό. Όσο αγωνιζόταν για τον Άγιαξ (1992-1999) θεωρούταν ένας από τους καλύτερος επιθετικούς μέσους στον κόσμο και έγινε ο πρώτος Φινλανδός ποδοσφαιριστής αστέρας. Κέρδισε το Τσάμπιονς Λιγκ με τον Αίαντα το 1995. Το ύστερο τμήμα της καριέρας του σημαδεύτηκε από τραυματισμούς και δεν κατάφερε να επαναλάβει τις επιτυχίες του με τον Άγιαξ στην Μπαρτσελόνα και στη Λίβερπουλ και βρέθηκε πολλές φορές στον πάγκο, παρά τις κατά καιρούς εντυπωσιακές εμφανίσεις του.
Το 2003 επελέγη από την Ομοσπονδία της Φινλανδίας ως ο «χρυσός παίκτης» της χώρας για τον εορτασμό των 50 χρόνων της ΟΥΕΦΑ.
Παραπομπές
Λιτμανεν Κατηγορία:Μέσοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές ΧΓΚ Ελσίνκι Κατηγορία:Ποδοσφαιριστές ΜΥΠΑ Μιλικόσκι Κατηγορία:Ποδοσφαιριστές ΦΚ Λάχτι Κατηγορία:Ποδοσφαιριστές ΑΦΚ Άγιαξ Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές ΦΚ Χάνσα Ρόστοκ Κατηγορία:Ποδοσφαιριστές Μάλμε ΦΦ Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Χρυσοί Παίκτες ΟΥΕΦΑ Κατηγορία:Κορυφαίοι σκόρερ του ΟΥΕΦΑ Τσάμπιονς Λιγκ
Μαύρο Φάντασμα
Το Μαύρο Φάντασμα είναι ένας φανταστικός χαρακτήρας που ανήκει στο Mickey Mouse Universe. Στα αγγλικά τον όνομα του είναι The Phantom Blot (δηλαδή Φάντασμα Κηλίδα). Πήρε αυτό το όνομα εξαιτίας της υπογραφής που αφήνει στα γράμματα του, η οποία είναι μία κηλίδα από μαύρο μελάνι. Θεωρείται ο πιο πονηρός villain ολόκληρου του Disney Universe καθώς η δράση του ξεπερνά τα σύνορα του Μίκυ Σίτυ και τον φέρνει μέχρι την Λιμνούπολη όπου πολλές φορές έχει αναμετρηθεί με τον Σκρουτζ Μακ Ντακ. Η νέμεση του είναι ο δαιμόνιος ντετέκτιβ Μίκυ Μάους.
Δημιουργία
Έκανε την πρώτη του εμφάνιση στην ιστορία Mickey Mouse Outwits The Phantom Blot, του Φλόιντ Γκόντφρεντσον ο οποίος θεωρείται ο σημαντικότερος σχεδιαστής του Mickey Mouse Universe (Ο Καρλ Μπαρκς είναι ο σημαντικότερος σχεδιαστής του Duck Universe). Στην ιστορία αυτή ένας εγκληματίας κλέβει συγκεκριμένες κάμερες τις οποίες στην συνέχεια σπάει. Ο Επιθεωρητής Ο' Χάρα αναφέρει πως το Φάντασμα είναι ο εξυπνότερος αντίπαλος που έχουν ποτέ αντιμετωπίσει ενώ αντίθετα ο ντετέκτιβ Κάσεϋ, πιστεύει πως είναι τρελός. Η ιστορία θυμίζει πολύ την περιπέτεια του Σέρλοκ Χολμς "Η περιπέτεια των έξι προτομών του Ναπολέοντα". Μέσα στην σύγχυσή της, η αστυνομία καλεί αμέσως τον Μίκυ Μάους.
Κατηγορία:Disney (χαρακτήρες κόμικς)
Liste der Bewohner Entenhausens
ΚΣ Ζιούλ Πετροσάνι
Η ΚΣ Ζιούλ Πετροσάνι είναι μια ρουμανική επαγγελματική ποδοσφαιρική ομάδα από την Πετροσάνι,Ρουμανία, η οποία έχει ιδρυθεί το 1919.
Ιστορία
Η ομάδα ιδρύθηκε σαν Clubul Atletic al Minerilor din Petroşani. Το 1925 ήταν φιναλίστ στο Πρωτάθλημα ποδοσφαίρου Ρουμανίας. Τα περισσότερα χρόνια αγωνιζόταν στο Πρωτάθλημα ποδοσφαίρου Ρουμανίας και στη Liga II. Έχει αγωνιστεί στο Πρωτάθλημα ποδοσφαίρου Ρουμανίας για 41 περιόδους. Το 1974 κέρδισε το κύπελλο Ρουμανίας και ήταν φιναλίστ το 1972. Το 1979 ήταν φιναλίστ στο Βαλκανικό Κύπελλο συλλόγων ποδοσφαίρου.
Εγχώριες
'''Πρωτάθλημα ποδοσφαίρου Ρουμανίας:
'''Liga II:
'''Liga III:
'''Liga IV:
'''Κύπελλο Ρουμανίας:
Ευρώπη
'''Βαλκανικό Κύπελλο συλλόγων ποδοσφαίρου:
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1919 Κατηγορία:Ποδοσφαιρικές ομάδες Ρουμανίας Κατηγορία:ΚΣ Ζιούλ Πετροσάνι
Αυγούστα Μαγδαληνή της Έσσης-Ντάρμστατ
Η Αυγούστα-Μαγδαληνή, γερμ.: της Έσσης-Ντάρμσταντ (6 Μαρτίου 1657, Ντάρμσταντ - 1 Σεπτεμβρίου 1674, Ντάρμσταντ) από τον Οίκο της Έσσης ήταν Γερμανίδα ευγενής και ποιήτρια.
Βιογραφία
Ήταν η τρίτη κόρη του Λουδοβίκου ΣΤ΄ κόμη της Έσσης-Ντάρμσταντ (1630–1678) και της Μαρίας-Ελισάβετ των Όλντενμπουργκ (1634–1665), κόρης του Φρειδερίκου Γ΄ δούκα του Σλέσβιχ-Χόλσταϊν-Γκόττορπ.
Όπως ο πατέρας της και η αδελφή της Mαγδαληνή-Σίβυλλα, ήταν ενεργή ως συγγραφέας. Μετέφρασε τους Ψαλμούς του Δαβίδ σε στίχους στα γερμανικά και έγραψε μία συλλογή ποίησης με τίτλο Η θύρα της γερμανικής ποίησης. Απεβίωσε μόλις 17 ετών και τάφηκε στην εκκλησία της πόλης στο Ντάρμστατ.
Παραπομπές
Κατηγορία:Οίκος της Έσσης
Δαίμονας του Μάξγουελ
Ο δαίμονας του Μάξγουελ είναι ένα νοητό πείραμα, που επινόησε ο Τζέιμς Κλερκ Μάξγουελ και συνδέει τις έννοιες της πληροφορίας και της εντροπίας με την ενέργεια. Το υποθετικό αυτό πείραμα σχεδιάστηκε με σκοπό την καλύτερη κατανόηση και ενδεχομένως κατάρριψη του δεύτερου θερμοδυναμικού νόμου, ο οποίος απαγορεύει την παραγωγή ενέργειας εκ του μηδενός σε ένα κλειστό σύστημα. Ο Μάξγουελ δημοσίευσε για πρώτη φορά τη σύλληψή του γύρω από το νοητό αυτό πείραμα το 1871 στο βιβλίο Theory of Heat [Θεωρία της Θερμότητας], σε μία ενότητα που αφορούσε τα όρια του δεύτερου θερμοδυναμικού νόμου. Ο όρος δαίμονας του Μάξγουελ αποδίδεται στον Ουίλιαμ Τόμσον.
Στη διάταξη του πειράματος ένα ον με ικανότητα να γνωρίζει κάθε στιγμή την ταχύτητα και τη θέση του κάθε μορίου ενός αερίου σε ένα δοχείο, που χωρίζεται σε δύο μέρη, τραβά και ανοίγει μια πόρτα κατά βούληση και αφήνει να περνούν κατά προτίμηση προς τη μία μεριά τα «ψυχρά» (χαμηλής ταχύτητας) και προς την άλλη τα «θερμά» (υψηλής ταχύτητας) μόρια. Η πόρτα αφήνεται να κλείσει αμέσως μετά την επιλεκτική διέλευση του κάθε μορίου και το ελατήριο επιστρέφει πίσω στο δαίμονα την ενέργεια που δαπάνησε για να την ανοίξει. Στο τέλος, χωρίς να έχει δοθεί ενέργεια στο σύστημα, το οποίο θεωρείται απομονωμένο από το περιβάλλον, εμφανίζεται η μία μεριά του κουτιού με θερμό αέριο και η άλλη με ψυχρό και, πιθανόν, και διαφορετική πίεση στο ένα δοχείο από το άλλο. Αυτό ισοδυναμεί με αύξηση της ενέργειας του συστήματος, αφού μπορούμε να χρησιμοποιήσουμε τις δύο δεξαμενές θερμότητας, αριστερή και δεξιά, που βρίσκονται σε διαφορετική θερμοκρασία, με μια θερμική μηχανή για να παραγάγουμε έργο.
Η ύπαρξη όμως ενός όντος με τέτοια χαρακτηριστικά, ώστε να κάνει όλη αυτή την επεξεργασία πληροφορίας χωρίς σπατάλη ενέργειας, τουλάχιστον τόσης, όσης παράγει με το διαχωρισμό του αερίου σε ζεστό και κρύο, αποδεικνύεται αδύνατη. Το να μπει ένα άτακτο σύστημα (ανακατεμένα μόρια) σε τάξη (τα μόρια οργανωμένα χωροταξικά σύμφωνα με τις ταχύτητές τους), να προκύψει δηλαδή πληροφορία, που περιγράφει πιο οργανωμένο σύστημα, από την επεξεργασία των δεδομένων του καθενός μορίου, χρειάζεται δαπάνη ενέργειας. Η αύξηση στην πληροφορία, που προκύπτει από την περιγραφή πιο οργανωμένου συστήματος, ισοδυναμεί με μείωση της εντροπίας, η οποία απαγορεύεται από το δεύτερο θερμοδυναμικό νόμο για κλειστό σύστημα.
Η επιχειρηματολογία ως την απόδειξη
Υπό την προϋπόθεση πως η μεταφορά πληροφορίας με τα μόρια γινόταν με αντιστρεπτές θερμοδυναμικές διαδικασίες, ο Rolf Landauer υποστήριξε το 1960 πως ήταν δυνατή η διαδικασία των μετρήσεων χωρίς αύξηση της εντροπίας. Ο συλλογισμός αυτός θα ίσχυε υπό τον όρο πως η πληροφορία, που συλλέγεται και αποθηκεύεται, δεν σβήνεται, καθώς οποιαδήποτε ελάττωση της πληροφορίας ισοδυναμεί με αύξηση της εντροπίας.
Η τελική απόδειξη ήρθε το 1982 από τον Charles H. Bennett. Ο Bennett έδειξε πως, όσο καλά προετοιμασμένος κι αν ήταν ο δαίμονας, τελικά δεν θα είχε πλέον διαθέσιμη μνήμη για την αποθήκευση και επεξεργασία της πληροφορίας, που θα λάμβανε, και θα έπρεπε να αρχίσει να διαγράφει μέρος της πληροφορίας, που είχε προηγουμένως συλλέξει, ώστε να επαναχρησιμοποιήσει τη μνήμη. Η διαγραφή πληροφορίας είναι όμως μη αντιστρεπτή διαδικασία, πράγμα που σημαίνει πως τελικά η εντροπία θα αυξανόταν, δηλαδή δεν θα είχαμε παραβίαση του δεύτερου θερμοδυναμικού νόμου και παραγωγή ενέργειας από το μηδέν.
Βιβλιογραφία
Κατηγορία:Νοητικά πειράματα Κατηγορία:Θεωρητική φυσική
Καϊχοσρό του Κάρτλι
Ο Kαϊχοσρό (επίσης γράφεται Κάι Χουσράου· ქაიხოსრო) (1 Ιανουαρίου 1674 – 27 Σεπτεμβρίου 1711) από τον Οίκο των Μπαγκρατιόνι-Μουχράνι, ήταν τιτουλάριος βασιλιάς (ορισμένος από τους Πέρσες, wali) τού Κάρτλι, της ανατολικής Γεωργίας, από το 1709 έως το 1711. Βασίλευσε ερήμην, αφού υπηρέτησε καθ' όλη τη διάρκεια αυτής της περιόδου ως Πέρσης αρχιστράτηγος στο σημερινό Αφγανιστάν.
Βιογραφία
Ο Καϊχοσρό ήταν γιος τού πρίγκιπα Λέβαν και συνόδευε τον πατέρα του κατά τη διάρκεια της υπηρεσίας στην Αυτοκρατορία των Σαφαβιδών. Από το 1703, ο ίδιος ο Kαϊχοσρό υπηρέτησε σε υψηλές θέσεις στην περσική διοίκηση, συμπεριλαμβανομένου του darugha (επάρχου) της πρωτεύουσας τού Ισπαχάν και από naib (υποδιοικητής) ως divanbeg (αρχιδικαστής). Μετά το τέλος τού θείου του Γκουργκί Χαν (Γεωργίου ΙΑ΄) το 1709, επιβεβαιώθηκε ως wali / υποτελής βασιλιάς τού Κάρτλι και sipah-salar (αρχηγός) των περσικών στρατών στο σημερινό Αφγανιστάν, και τού χορηγήθηκαν η Ταμπρίζ και η Μπαρντά στην κατοχή του. Πέρασε όλη αυτή την περίοδο στο πεδίο των μαχών και το Κάρτλι διοικούνταν από τον αδελφό του Βαχτάνγκ.
Τον Νοέμβριο του 1709, ο Kαϊχοσρό ηγήθηκε ενός νέου περσο-γεωργιανού στρατού, υποστηριζόμενος από στρατεύματα από το Χορασάν, το Χεράτ και το Kερμάν, εναντίον των Αφγανών μετά την εξόντωση του Γκουργκίν Χαν από τον Mιρ Βάις Χοτάκ, έναν αξεγερμένο αρχηγό των Γκιλτζάι. Ωστόσο, οι προσπάθειες τού Καϊχοσρό να καταλάβει την Κανταχάρ ήταν μάταιες. Ακολούθησε μία εύθραυστη εκεχειρία, αλλά το καλοκαίρι του 1711 οι εχθροπραξίες επαναλήφθηκαν. Ο Καϊχοσρό ανάγκασε τους αντάρτες να αποσυρθούν εντός των τειχών της πόλης Κανταχάρ, που τέθηκε υπό πολιορκία. Ωστόσο, η θέση των πολιορκητών έγινε σύντομα επισφαλής, λόγω των επιθέσεων των Μπαλούχων. Οι μάχες στοίχησαν τη ζωή τού Γεωργιανού πρίγκιπα Αλέξανδρου. Στις 26 Οκτωβρίου 1711, ο Καϊχοσρό διέταξε μία υποχώρηση από την πόλη. Οι Αφγανοί επιτέθηκαν στον στρατό που υποχωρούσε και κέρδισαν μία συντριπτική νίκη. Ο Καϊχοσρό σκοτώθηκε, όταν έπεσε από το άλογό του και ολόκληρος ο στρατός του από 30.000 στρατιώτες (από τους οποίους μόνο περίπου 700 διέφυγαν) εξοντώθηκε.
Οικογένεια
Νυμφεύτηκε την Κετεβάν, κόρη κάποιου Γκιόργκι. Το επώνυμό της δεν είναι γνωστό. Στη δεκαετία τού 1720, ακολούθησε τη βασιλική οικογένεια τού Κάρτλι στη φυγή της προς τη Ρωσική Αυτοκρατορία, όπου ήταν γνωστή ως τσαρίτσα Αικατερίνα Ιγκορίγιεβνα (Екатерина Гиоргиевна). Απεβίωσε στη Μόσχα στις 3 Μαΐου 1730 και ετάφη στον Ελληνικό Ναό του Αγίου Νικολάου στο Κιτάιγκοροντ.
Ο Καϊχοσρό είχε τέσσερα παιδιά, τρία—τον Δαβίδ, την Άννα και τον Χορεσάν—από την Κετεβάν και ένα—την Σαχαναβάζ-Χαν—από μία παλλακίδα, όλα πρίγκιπες.
Εξωτερικοί σύνδεσμοι
Κατηγορία:Οίκος του Μουχράνι
Μαγδαληνή Σίβυλλα της Έσσης-Ντάρμστατ
Η Μαγδαληνή-Σίβυλλα, γερμ.: Magdalena-Sibylla von Hessen-Darmstadt (28 Απριλίου 1652 - 11 Αυγούστου 1712) από τον Οίκο της Έσσης ήταν κόρη του λαντγκράβου της Έσσης-Ντάρμστατ και με τον γάμο της έγινε δούκισσα της Βυρτεμβέργης. Έγινε επίτροπος του δουκάτου της Βυρτεμβέργης από το 1677 έως το 1693, και ήταν εξέχουσα Γερμανίδα συνθέτρια μπαρόκ ύμνων.
Βιογραφία
αριστερά|μικρογραφία|Η Mαγδαληνή-Σίβυλλα της Έσσης-Ντάρμσταντ (αριστερά) και ο αδελφός της [[Φρειδερίκος Κάρολος της Βυρτεμβέργης-Βίννενταλ|Φρειδερίκος-Κάρολος της Βυρτεμβέργης-Winnental (επάνω στη μέση) ως κηδεμόνας-επίτροπος για τον ανήλικο γιο του Έμπερχαρντ-Λουδοβίκο (δεξιά).]]
Μόλις έξι μήνες μετά την τελετή ο δούκας Έμπερχαρντ Γ΄ απεβίωσε, και ο σύζυγός της Γουλιέλμος-Λουδοβίκος κληρονόμησε τον θρόνο της Βυρτεμβέργης. Αυτός το 1677 απεβίωσε από καρδιακή προσβολή. Έτσι η 25χρονη Mαγδαληνή-Σίβυλλα ανέλαβε τη διακυβέρνηση του δουκάτου της Βυρτεμβέργης και έγινε επίτροπος για τον ανήλικο γιο της Έμπερχαρντ-Λουδοβίκο, που θα αναλάμβανε τον θρόνο το 1693 σε ηλικία 16 ετών.
Παραπομπές σε πηγές
Κατηγορία:Οίκος της Έσσης
If the River Was Whiskey
Το "If the River Was Whiskey" είναι το έκτο άλμπουμ των Spin Doctors. Κυκλοφόρησε στις 30 Απριλίου του 2013 από την Ruf Records.
Κομμάτια
Όλα τα κομμάτια γράφτηκαν από τους Chris Barron, Aaron Comess, Eric Schenkman και Mark White,εκτός από τα σημειωμένα
Παραπομπές
Κατηγορία:Άλμπουμ του 2013
Κατάλογος προέδρων της Αρμενίας
Ακολουθεί κατάλογος με τα πρόσωπα που υπηρέτησαν στο αξίωμα του Προέδρου της Αρμενίας.
Η επίσημη κατοικία του Προέδρου είναι στη λεωφόρο Μαστότς 47, στο κεντρικό Γερεβάν.
Ο πρώτος πρόεδρος της χώρας ήταν ο Λεβόν Τερ-Πετροσιάν, το 1991. Σημερινός κάτοχος του αξιώματος είναι ο Βαχάγκν Χατσατουριάν από το 2022.
Παραπομπές
*
Χιθ Λέτζερ
Ο Χιθ Λέτζερ (Heathcliff Andrew "Heath" Ledger, 4 Απριλίου 1979 - 22 Ιανουαρίου 2008) ήταν Αυστραλός ηθοποιός, βραβευμένος με όσκαρ Β' ανδρικού ρόλου για την ταινία Σκοτεινός Ιππότης. Ο ηθοποιός βραβεύτηκε μετά θάνατον για τον ρόλο του Τζόκερ (The Joker).
Βιογραφία
Γεννήθηκε στο Περθ. Απέκτησε μία κόρη, την Ματίλντα Ρόουζ (Matilda Rose), η οποία είναι καρπός της σχέσης του με την Μισέλ Ουίλιαμς (Michelle Williams). Είχαν συμπρωταγωνιστήσει στην ταινία Το Μυστικό του Brokeback Mountain, ταινία για την οποία προτάθηκε για πρώτη φορά για Βραβείο Όσκαρ το 2005. Τον Σεπτέμβριο του 2007 έγινε γνωστό επίσημα ότι έχουν χωρίσει.
Από τον Νοέμβριο του 2007, ο Χιθ Λέτζερ αντιμετώπιζε διάφορα και παρατεταμένα προβλήματα υγείας, χωρίς να μπορεί να βρει τα αίτια έτσι ώστε να τα αντιμετωπίσει. Βρέθηκε νεκρός στο σπίτι του στο Μανχάταν στις 22 Ιανουαρίου 2008. Οι αστυνομικοί που έκαναν είσοδο στο διαμέρισμα του στο Σόχο το 2008 διαπίστωσαν ότι το είχε μετατρέψει σε έναν "ναό", καθώς ήθελε να εμβαθύνει πολύ στο ρόλο του Τζόκερ. Ο θάνατός του αποδόθηκε σε δηλητηρίαση από την ταυτόχρονη κατάποση παυσίπονων, αγχολυτικών και υπνωτικών χαπιών και θεωρήθηκε ατύχημα και όχι αυτοκτονία ή θάνατος από υπερβολική δόση ναρκωτικών ουσιών, όπως έδειχναν οι αρχικές ενδείξεις. Συγκεκριμένα, ο θάνατος του Λέτζερ επήλθε έπειτα από τη λήψη υψηλών δόσεων του οπιοειδούς αναλγητικού OxyContin, των αγχολυτικών Valium και Xanax και των υπνωτικών Restoril και Unisom. Ήταν μόλις 28 ετών.
Τηλεόραση
Ο Χιθ Λέτζερ, τo 1996, πρωταγωνίστησε στην δραματική σειρά Sweat, ενώ το 1997 έπαιξε σε δύο τηλεοπτικές σειρές, στη σαπουνόπερα Home and Away και στην υποψήφια για Έμμυ δραματική σειρά The Roar.
Διακρίσεις
Ο Λέτζερ αποτελεί το δεύτερο κατά σειρά ηθοποιό στην ιστορία του θεσμού των όσκαρ, που κατάφερε να κερδίσει το πολυπόθητο αγαλματίδιο μετά το θάνατό του. Ο πρώτος ήταν ο Πίτερ Φιντς το 1976 για την ταινία "Το δίκτυο" (The Network).
Εξωτερικοί σύνδεσμοι
Κατηγορία:Βραβευμένοι με Όσκαρ Β' Ανδρικού Ρόλου Κατηγορία:Βραβευμένοι με Χρυσή Σφαίρα Β΄ Ανδρικού Ρόλου Κατηγορία:Αυστραλοί ηθοποιοί Κατηγορία:Βραβευμένοι με BAFTA Β' Ανδρικού Ρόλου
Όβερπελτ
Το Όβερπελτ (φλαμανδικά: Overpelt) είναι κωμόπολη του δήμου του Πελτ στη βελγική επαρχία της Λιμβουργίας.
Μετά την συνένωση των δήμων το 2019 το Όβερπελτ ενσωματώθηκε στον δήμο του Πελτ.
Μασούντ Μπαρζανί
Ο Μασούντ Μπαρζανί (مەسعوود بارزانی, Mesûd Barzanî, γεννηθείς στις 16 Αυγούστου 1946) είναι Κούρδος πολιτικός και Πρόεδρος του Ιρακινού Κουρδιστάν από το 2005 ως το 2017. Από το 1979 είναι πρόεδρος του Δημοκρατικού Κόμματος του Κουρδιστάν (KDP).
Πρώιμα χρόνια
Ο Μπαρζανί γεννήθηκε στο σημερινό Ιράν το 1946. Έχει 5 γιους και 3 κόρες.
Πρόεδρος της Περιοχής του Κουρδιστάν
Μετά την ήττα του Σαντάμ Χουσεΐν στον Πόλεμο του Κόλπου (1991) ένα από τα αποτελέσματα ήταν να τεθούν υπό κουρδικό έλεγχο οι περιοχές του βορείου Ιράκ που παραδοσιακά θεωρούνται πατρίδα των Κούρδων (γνωστές με τις ονομασίες Ιρακινό Κουρδιστάν και "Νότιο Κουρδιστάν". Λίγους μήνες μετά τη σύσταση αυτόνομης ζώνης, διεξήχθησαν ελεύθερες εκλογές το 1992. Συμφωνήθηκε ο σχηματισμός κυβέρνησης συνεργασίας στο Κοινοβούλιο του Κουρδιστάν (με τους δύο μεγάλους πολιτικούς σχηματισμούς, την Πατριωτική Ένωση του Κουρδιστάν του Τζαλάλ Ταλαμπανί ή PUK και με το KDP του Μπαρζανί). Η εν λόγω συμφωνία παραβιάστηκε το 1994 με αποτέλεσμα το ξέσπασμα του εμφυλίου πολέμου, ο οποίος κράτησε ως το 1998. Το 1996 ο Μπαρζανί ζήτησε τη βοήθεια του ιρακινού καθεστώτος του Σαντάμ για την αντιμετώπιση του PUK, το οποίο εξοπλιζόταν από το Ιράν. Με τη βοήθεια του ιρακινού στρατού, το KDP έδιωξε το PUK από τις μεγάλες πόλεις του Ιρακινού Κουρδιστάν. Τελικά το PUK ανασυντάχθηκε και κατέλαβε ξανά τη Σουλεϊμανίγια και τμήματα της επαρχίας Χάουλερ. Το 1998 ο εμφύλιος πόλεμος τερματίστηκε με τη διαίρεση του Ιρακινού Κουρδιστάν σε 2 ζώνες: μία ελεγχόμενη από το PUK στα νοτιοανατολικά και μία από το KDP στα βορειοδυτικά. Έπειτα από την εισβολή στο Ιράκ το 2003, το KDP και το PUK σταδιακά εγκαθίδρυσαν μία ενιαία περιφερειακή κυβέρνηση. Ο Μπαρζανί έγινε μέλος του Ιρακινού Κυβερνητικού Συμβουλίου και πρόεδρός του τον Απρίλιο του 2004. Εξελέγη πρόεδρος του Ιρακινού Κουρδιστάν από το Κοινοβούλιο της Περιοχής τον Ιούνιο του 2005.
Επί της προεδρίας του θεσμοθετήθηκαν δημοκρατικές μεταρρυθμίσεις στην Περιοχή του Κουρδιστάν. Τον Ιανουάριο του 2007 συστάθηκε το Προεδρικό Συμβούλιο του Κουρδιστάν, που συμπεριλαμβάνει τον αντιπρόεδρο του Συμβουλίου, τον πρόεδρο της Εθνοσυνέλευσης και τον αντιπρόεδρο της Εθνοσυνέλευσης του Κουρδιστάν, όπως επίσης και τον πρωθυπουργό.
Ως πρόεδρος ο Μπαρζανί πραγματοποίησε επίσημες επισκέψεις σε πολλές χώρες, ανάμεσα στις οποίες οι ΗΠΑ, η Ιταλία και η Ιορδανία.
Τον Ιούλιο του 2009 στις πρώτες άμεσες προεδρικές εκλογές στο Ιρακινό Κουρδιστάν, ο Μασούντ Μπαρζανί επανεξελέγη πρόεδρος με ποσοστό 69,9% των ψήφων. Η θητεία του παρατάθηκε για άλλα 2 χρόνια τον Αύγουστο του 2013 με απόφαση του κοινοβουλίου του Κουρδιστάν.
Ο Μπαρζανί ήταν ένας από τους υποψηφίους στη βραχεία λίστα του περιοδικού Τάιμ για το Πρόσωπο της Χρονιάς του 2014, για τις προσπάθειές του για ανεξαρτησία του Κουρδιστάν και για τον αγώνα του εναντίον του Ισλαμικού Κράτους (ΙSIS).
Παραπομπές
Κατηγορία:Κούρδοι πολιτικοί Κατηγορία:Ιρακινοί πολιτικοί Κατηγορία:Ηγέτες εν ενεργεία
ΚΣ Παντούρι Τίργκου Ζίου
Η ΚΣ Παντούρι Τίργκου Ζίου είναι μια ρουμανική επαγγελματική ποδοσφαιρική ομάδα παό την πόλη Τίργκου Ζίου η οποία αγωνίζεται στο Πρωτάθλημα ποδοσφαίρου Ρουμανίας. Χρώματα της ομάδας είναι το άσπρο και το μπλε.
Τίτλοι
Πρωτάθλημα ποδοσφαίρου Ρουμανίας:
Liga II:
Liga III:
Cupa României:
Εξωτερικοί σύνδεσμοι
Κατηγορία:Ποδοσφαιρικές ομάδες Ρουμανίας Κατηγορία:Ιδρύσεις ποδοσφαιρικών ομάδων το 1962 Κατηγορία:ΚΣ Παντούρι Τίργκου Ζίου
Μαύρα μεσάνυχτα
Τα Μαύρα Μεσάνυχτα είναι μαύρη κωμωδία ελληνικής παραγωγής που προβλήθηκε από τους τηλεοπτικούς δείκτες του Mega Channel τις σεζόν 2007-2009. Ο Πάνος Κοκκινόπουλος, μετά από πολλά χρόνια συνεργασίας με τον Alpha, σκηνοθετεί τα Μαύρα Μεσάνυχτα με τους περισσότερους ηθοποιούς που συμμετείχαν στα σήριαλ αυτοτελών ιστοριών (Κόκκινος Κύκλος, 10η Εντολή), όπως ο Στέλιος Μάινας, η Παναγιώτα Βλαντή, η Έρση Μαλικένζου, η Μπέσυ Μάλφα και ο Γεράσιμος Σκιαδαρέσης. Το σενάριο υπέγραψαν ο Βασίλης Ρίσβας και η Δήμητρα Σακαλή. Ο μουσικοσυνθέτης Κυριάκος Παπαδόπουλος έγραψε τη μουσική του ομώνυμου κομματιού, που αποτελεί το κομμάτι των τίτλων της σειράς. Τους στίχους έγραψε το Θηρίο, ο οποίος και το ερμηνεύει μαζί με τη Μαρία Ιακώβου, η οποία επίσης έχει έναν μικρό ρόλο στη σειρά. Το κομμάτι έγινε μεγάλη επιτυχία, η οποία εν μέρει οφείλεται στην επιτυχία της σειράς.
Στη σειρά συμμετείχαν διάφοροι γνωστοί και μη ηθοποιοί ως γκεστ ή έχοντας μικρούς ρόλους. Ενδεικτικά έχουν πάρει μέρος ηθοποιοί όπως ο Γεράσιμος Γεννατάς, ο Πυγμαλίων Δαδακαρίδης, ο Γιάννης Μπέζος, η Αλεξάνδρα Παντελάκη και ο Ηλίας Μαμαλάκης. Ακόμη, στη σειρά συμμετέχει και το Θηρίο. Η μουσική επιμέλεια της σειράς έγινε από τον Πάνο Κοκκινόπουλο, ο οποίος επέλεξε τα κομμάτια που έντυναν τα επεισόδια της 10ης Εντολής. Μπάντες και τραγουδιστές που ακούστηκαν στη σειρά ήταν: 16 Horsepower, The BlackHeart Procession, Midnight Choir, The Walkabouts, Madrugada, Tenderloud, ''Godspeed You! Black Emperor, Tom McRae, Pearl Jam'' κ.α.
Περίληψη
Παγιέτες και περίστροφα, μαφία, δράση και φαμίλια, κιτς και χλιδή σε ένα από τα πιο ανατρεπτικά σενάρια που γράφτηκαν ποτέ για τη τηλεόραση. Όλα ξεκινούν όταν ο Θράσος Κουτρουμπάς, ένας φιλήσυχος βιοπαλαιστής, κληρονομεί τη τεράστια περιουσία του αδερφού του, Αποστόλη, ανθρώπου της νύχτας και ιδιοκτήτη νυχτερινού κέντρου. Πως αντιδρούν η διψασμένη για λούσα γυναίκα του, ο ρέμπελος γιος του, η γκοθού κόρη του και η τετραπέρατη πεθερά του; Και από την άλλη, τι υποδοχή του επιφυλάσσουν η ερωμένη του αδελφού του, Σιλβή Μπουζάνη, οι μπράβοι, οι τραγουδιάρες και ο λοιπός περίγυρος της νύχτας;
Παραγωγή
Μια βίλα στο Κορωπί Αττικής, η οποία αργότερα χρησιμοποιήθηκε για τις ανάγκες του ελληνικού reality show Star Academy, ήταν γνωστή ως ένα από τα μέρη γυρίσματος της σειράς. Κατασκευάστηκε το 2006 και η τιμή της σήμερα ανέρχεται στα 1.700.000 ευρώ.
Αποτελέσματα the twenty
Το 2010 ο Γιώργος Καπουτζίδης για τα 20 χρόνια του Mega παρουσίασε το the twenty, όπου τα Μαύρα Μεσάνυχτα είχαν διαπρέψει στις εξής κατηγορίες:
Εξωτερικοί σύνδεσμοι
Κατηγορία:Τηλεοπτικές σειρές Mega Κατηγορία:Τηλεοπτικές σειρές Κατηγορία:Μαύρη κωμωδία (τηλεοπτικές σειρές)
Χοσέ Αντόνιο Γκόμες
Ο Χοσέ Αντόνιο Γκόμες είναι ένας διεθνής ποδοσφαιριστής από την Ανδόρρα που αγωνίζεται στον ισπανικό σύλλογο CF San Rafael, στη θέση του τερματοφύλακα.
Καριέρα
Γεννήθηκε στη La Massana της Ανδόρρας. Σε όλη του τη καριέρα αγωνιζόμενος σε ισπανικά πρωταθλήματα με τις ομάδες FC Andorra, UD Ibiza-Eivissa, CD Ciudad de Vícar και CF San Rafael.
Ξεκίνησε τη διεθνή καριέρα του στην Εθνική Ανδόρρας το 2006. Συμμετείχε στα προκριματικά του παγκοσμίου κυπέλλου 2010 και του ευρωπαϊκού πρωταθλήματος 2012.
Παραπομπές
Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ανδόρρας Κατηγορία:Ανδορρανοί ποδοσφαιριστές Κατηγορία:Ποδοσφαιριστές ΦΚ Ανδόρρα
Έμπερχαρντ Χοπφ
Ο Έμπερχαρντ Φρέντεριχ Φέρντιναντ Χοπφ (1902-1983) ήταν Αμερικανός μαθηματικός αυστριακής καταγωγής.
Βιογραφία
Ο Έμπερχαρντ Χοφ, γιος του εμπόρου Φρίντριχ Χοφ, γεννήθηκε στο Σάλτσμπουργκ της Αυστρίας. Πέρασε το Abitur (απολυτήριο) το 1920 στο γυμνάσιο του Βερολίνου-Φριντενάου και γράφτηκε στα μαθήματα μαθηματικών και φυσικής στο Πανεπιστήμιο του Βερολίνου. Kατά το πρώτο εξάμηνο του 1924 φοίτησε στο Πανεπιστήμιο του Τίμπινγκεν. Υπερασπίστηκε τη διδακτορική του διατριβή το 1925-26 υπό την καθοδήγηση του Έρχαρντ Σμιτ και του Ισάι Τσουρ και πήρε τη διδακτορική του διατριβή το 1929 στο Πανεπιστήμιο του Βερολίνου στην ουράνια μηχανική.
Με μια υποτροφία του Ιδρύματος Ροκφέλερ το 1930, μπόρεσε να σπουδάσει κλασική μηχανική στο Πανεπιστήμιο του Χάρβαρντ. Κατά τη διάρκεια αυτής της περιόδου αφιερώθηκε σε μια ολόκληρη σειρά μαθηματικών και αστρονομικών ερευνών, όπως αποδεικνύεται από τη δημοσίευση του έργου "On the time average theorem in dynamics" (Σχετικά με το θεώρημα του μέσου χρόνου στη δυναμική), το οποίο πολλοί θεωρούν πρωτοποριακό κείμενο στη σύγχρονη εργοδική θεωρία. Μια άλλη σημαντική συνεισφορά αυτής της περιόδου ήταν η μέθοδος Βίνερ-Χόπφ, την οποία διατύπωσε σε συνεργασία με τον Νόρμπερτ Βίνερ και η οποία, στη διακριτή της μορφή, χρησιμοποιείται ευρέως από τη δεκαετία του 1960 στη θεωρία της πληροφορίας και στη γεωφυσική. Με την υποστήριξη του Νόρμπερτ Βίνερ, ο Χοπφ εξασφάλισε θέση βοηθού καθηγητή στη μαθηματική σχολή του Τεχνολογικού Ινστιτούτου της Μασαχουσέτης το 1931. Εκεί επικεντρώθηκε στην εργοδική θεωρία. Εκτιμήθηκε για την ικανότητά του να αποσαφηνίζει τα κάπως ασαφή μαθηματικά ζητήματα που απασχολούσαν τους συναδέλφους του και τους καθηγητές άλλων τμημάτων. Έτσι άρχισε να ενδιαφέρεται για τις ιδιότητες των γεωδαισιακών γραμμών των επιφανειών με αρνητική καμπυλότητα. Ο Χοπφ συνέβαλε επίσης σημαντικά στην επίλυση ειδικών περιπτώσεων των δισδιάστατων εξισώσεων Ναβιέρ-Στοκς που διέπουν την υδροδυναμική ιξωδών ρευστών.
Διορίστηκε καθηγητής στο Πανεπιστήμιο της Λειψίας και έφυγε για τη Γερμανία με τη σύζυγό του Ίλζε και την κόρη του Μπάρμπαρα το 1936. Την ίδια χρονιά δημοσίευσε την πραγματεία της εργοδικής θεωρίας (Ergodentheorie), η οποία σε περίπου 81 σελίδες δίνει μια επισκόπηση αυτού του νέου κλάδου των μαθηματικών. Με τη γενίκευση της σύγκρουσης, το 1942 τοποθετήθηκε στο Γερμανικό Κέντρο Αεροπορίας και Διαστήματος. Χάρη στην παρέμβαση του Όσκαρ Περρόν, κλήθηκε το 1944 να διαδεχθεί τον Κωνσταντίνο Καραθεοδωρή στην έδρα των μαθηματικών στο Πανεπιστήμιο του Μονάχου.
Μετά από πρόσκληση του Ρίτσαρντ Κούραντ, επέστρεψε στις Ηνωμένες Πολιτείες το 1947 (σύμφωνα με τα δικά του λόγια, ως ερευνητής του Paper Clip), όπου ήταν επισκέπτης καθηγητής στο Πανεπιστήμιο της Νέας Υόρκης (Ινστιτούτο Κούραντ) το 1947/48. Έμεινε στις ΗΠΑ επειδή είχε περισσότερο χρόνο για την έρευνα, πήρε την αμερικανική υπηκοότητα το 1949 και εργάστηκε από το 1948 ως καθηγητής στο Πανεπιστήμιο της Ιντιάνα, όπου άρχισε να ενδιαφέρεται για συνεργασία με τον Κλίφορντ Τρούσντελ, όπου είχε ερευνητική έδρα από το 1962 και όπου παρέμεινε μέχρι τη συνταξιοδότησή του το 1972.
Τα αποτελέσματά του σχετικά με την κανονικότητα και την αναλυτικότητα των λύσεων ελλειπτικών μερικών διαφορικών εξισώσεων στις δεκαετίες του 1920 και 1930 συμπεριλήφθηκαν στα εγχειρίδια ως κλασικά αποτελέσματα. Το 1954 κατάφερε να επεκτείνει την εργοδική θεωρία σε τελεστές Μαρκόφ μέσω του λήμματος μέγιστου ergod του Χοπφ, το οποίο πήρε το όνομά του. Σε σχέση με την εργοδική θεωρία, μελέτησε επίσης τη συμπεριφορά των γεωδαιτικών καμπυλών σε επιφάνειες με αρνητική καμπυλότητα. Ο Χοπφ συνέβαλε σημαντικά στην επίλυση των εξισώσεων Ναβιέρ-Στόκες της δισδιάστατης υδροδυναμικής. Το 1948 έδωσε για πρώτη φορά ένα μοντέλο ιξώδους υγρού με τυρβώδεις λύσεις. Το 1950, μελέτησε τη μαθηματική βάση των κρουστικών κυμάτων χρησιμοποιώντας την εξίσωση Μπούργκερς.
Παραπομπές
Κατηγορία:Μαθηματικοί αναλυτές Κατηγορία:Αυστριακοί μαθηματικοί Κατηγορία:Μαθηματικοί του 20ού αιώνα
Νέρπελτ
Το Νέρπελτ (ολλανδικά: Neerpelt) είναι κωμόπολη του δήμου του Πελτ στη Βελγική επαρχία της Λιμβουργίας.
Μετά την συνένωση των δήμων το 2019 το Νέρπελτ ενσωματώθηκε στον δήμο του Πελτ.
Παραπομπές
Κατηγορία:Πόλεις του Βελγίου
Καλύκη (δορυφόρος)
Η Καλύκη (αγγλικά: Kalyke) ή Δίας XXIII είναι ένας ακανόνιστος φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ, το 2000. Πήρε το όνομά του τον Οκτώβριο του 2002 από την Καλύκη, η οποία ήταν ερωμένη του Δία σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν S/2000 J 2.
Η Καλύκη ανήκει στην τροχιακή «Ομάδα της Κάρμης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 23 και 24 εκατομμυρίων χιλιομέτρων και κλίσεις τροχιάς γύρω στις 165°.
Εξωτερικοί σύνδεσμοι
Κατηγορία:Φυσικοί δορυφόροι Δία
Πρωτάθλημα καλαθοσφαίρισης Α1 εθνικής κατηγορίας γυναικών 2006-2007
Α1 Γυναικών 2006-2007
Η πρώτη φάση της διοργάνωσης διήρκεσε από τις 8 Οκτωβρίου 2006 έως τις 14 Ιανουαρίου 2007. Η δεύτερη φάση ξεκίνησε στις 21 Ιανουαρίου και ολοκληρώθηκε στις 29 Απριλίου 2007. Πρωταθλήτρια της χρονιάς αναδείχτηκε η ομάδα του Πανιωνίου για πρώτη φορά στην ιστορία της.
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Α1 Βαθμολογία 20px|Α1
Εξωτερικοί σύνδεσμοι
Κατηγορία:Α1 εθνική κατηγορία καλαθοσφαίρισης γυναικών Πρωταθλημα Ελλαδος Α1 Γυναικών 2006 2007 Πρωταθλημα Ελλαδος Α1 Γυναικών 2006 2007
Μαχμούντ Χοτάκ
Ο Σάχης Μαχμούντ Χοτάκ, (παστού: شاه محمود هوتک), γνωστός και ως Σάχης Μαχμούντ Γκιλτζί (παστού: شاه محمود غلجي) (ζούσε το 1697 – 22 Απριλίου 1725), ήταν Αφγανός ηγεμόνας της δυναστείας Χοτάκ ο οποίος ανέτρεψε την παρηκμασμένη δυναστεία των Σαφαβιδών ώστε να γίνει βασιλιάς της Περσίας από το 1722 έως τον θάνατό του το 1725.
Ήταν ο μεγαλύτερος υιός του Μίρβαϊς Χοτάκ, του αρχηγού της φυλής Γκιλτζί των Παστούν του Αφγανιστάν, ο οποίος οδήγησε στην ανεξαρτησία της Κανταχάρ από την περσική κυριαρχία το 1709. Όταν ο Μίρβαϊς πέθανε το 1715, τον διαδέχθηκε ο αδελφός του, Αμπντούλ Αζίζ, αλλά οι Γκιλτζί έπεισαν τον Μαχμούντ να καταλάβει την εξουσία και το 1717 αυτός ανέτρεψε και δολοφόνησε τον θείο του.
Άνοδος στον θρόνο του Ιράν
thumb|left|Οι [[Ντουράνι|Αμπντάλι Παστούν κατοικούσαν στην περιοχή του Χορασάν ενώ οι Γκιλτζί κατείχαν την περιοχή της Κανταχάρ στα νοτιοανατολικά.]] Το 1720, ο Μαχμούντ και οι Γκιλτζί νίκησαν την αντίπαλη εθνική αφγανική φυλή των Αμπντάλι. Ωστόσο, ο Μαχμούντ είχε βλέψεις για την Περσική Αυτοκρατορία. Είχε ήδη ξεκινήσει εκστρατεία εναντίον του Κερμάν το 1719 και το 1721 πολιόρκησε την πόλη και πάλι. Έχοντας αποτύχει σε αυτή την προσπάθεια αλλά και σε μία πολιορκία του Γιαζντ στις αρχές του 1722, ο Μαχμούντ έστρεψε την προσοχή του στην έδρα του Σάχη, Ισφαχάν, αφότου επικράτησε των Περσών στη Μάχη του Γκουλναμπάντ. Αντί να χάσει τον χρόνο του στην αντίσταση της πόλης από τη πολιορκία την οποία δε θα μπορούσε να σπάσει ο μικρός αφγανικός στρατός, ο Σουλτάνος Χουσεΐν προέλασε για να αντιμετωπίσει τις δυνάμεις του Μαχμούντ στο Γκολναμπάντ. Εκεί, στις 8 Μαρτίου, ο περσικός βασιλικός στρατός έχασε τον έλεγχο και υποχώρησε ατάκτως στην Ισφαχάν. Ο σάχης παροτρύνθηκε να διαφύγει στις επαρχίες για να συλλέξει περισσότερους στρατιώτες αλλά αρνήθηκε να παραμείνει στην πρωτεύουσα η οποία είχε περικυκλωθεί από τους Αφγανούς. Η πολιορκία του Μαχμούντ στην Ισφαχάν διήρκεσε από τον Μάρτιο έως τον Οκτώβριο του 1722. Χωρίς πυροβολικό, αναγκάστηκε να καταφύγει σε μακρύ αποκλεισμό, με την ελπίδα λιμοκτονίας και υποταγής των Περσών. Οι εντολές του Σουλτάνου Χουσεΐν κατά τη διάρκεια της πολιορκίας απέδειξαν την συνηθισμένη έλλειψη αποφασιστικότητας και την αμφιταλαντευόμενη πίστη στους περιφερειακούς διοικητές μπροστά σε μία τέτοια αναποφασιστικότητα. Η λιμοκτονία και οι ασθένειες ανάγκασαν τελικά την Ισφαχάν να υποταχθεί (εκτιμάται ότι 80.000 από τους κατοίκους της πέθαναν κατά τη διάρκεια της πολιορκίας). Στις 23 Οκτωβρίου, ο Σουλτάνος Χουσεΐν παραιτήθηκε και αναγνώρισε τον Μαχμούντ ως νέο σάχη της Περσίας.
Η βασιλεία του Μαχμούντ ως σάχη
Στις πρώτες μέρες της διακυβέρνησής του, ο Μαχμούντ επέδειξε καλοσύνη και καλή συμπεριφορά προς τη βασιλική οικογένεια των Περσών πριν την κατάκτηση της Ισφαχάν, φέρνοντας προμήθειες στην πεινασμένη πρωτεύουσα. Αλλά αντιμετώπισε έναν εχθρό διεκδικητή του θρόνου όταν ο γιος του Χουσεΐν, Ταχμάσπ, αυτοανακηρύχθηκε σάχης τον Νοέμβριο. Ο Μαχμούντ έστειλε στρατό εναντίον της βάσης του Ταχμάσπ, το Καζβίν. Ο Ταχμάσπ διέφυγε και οι Αφγανοί κατέλαβαν την πόλη, αλλά ο πληθυσμός της πόλης συγκλονισμένος από την αντιμετώπιση που έλαβε από τον στρατό των Αφγανών, εξεγέρθηκε εναντίον του τον Ιανουάριο του 1723. Η εξέγερση ήταν επιτυχής και ο Μαχμούντ ανησυχούσε για την αντίδραση όταν οι διαφυγόντες Αφγανοί επέστρεψαν στην Ισφαχάν για να ανακοινώσουν την ήττα. Δεινοπαθώντας από ψυχικές ασθένειες και υπό τον φόβο μιας εξέγερσης από τα υποκείμενά του, ο Μαχμούντ προσκάλεσε τους Πέρσες πρεσβευτές και ευγενείς σε μία συνάντηση υπό ψευδείς προθέσεις και τους έσφαξε. Εκτέλεσε επίσης 3.000 Πέρσες βασιλικούς φρουρούς. Ταυτόχρονα, οι κύριοι αντίπαλοι των Περσών, οι Οθωμανοί και οι Ρώσοι εκμεταλλεύτηκαν το χάος εντός της Περσίας για να κατακτήσουν εδάφη, περιορίζοντας έτσι την επικράτεια που βρισκόταν υπό τον έλεγχο του Μαχμούντ.
Η αποτυχία του να επιβάλει τη διακυβέρνησή του στην Περσία προκάλεσε κατάθλιψη και καχυποψία στον Μαχμούντ. Ανησυχούσε επίσης για την πίστη των συμπατριωτών του, καθώς πολλοί Αφγανοί προτιμούσαν τον ξάδερφό του Ασράφ Χαν. Τον Φεβρουάριο του 1725, πιστεύοντας μια φήμη ότι ένας από τους γιους του Σουλτάνου Χουσεΐν, ο Σαφί Μιρζά, είχε δραπετεύσει, ο Μαχμούντ διέταξε την εκτέλεση όλων των άλλων ηγεμόνων των Σαφαβιδών που βρισκόταν στα χέρια του, με εξαίρεση τον σουλτάνο Χουσεΐν. Όταν ο Σουλτάνος Χουσεΐν προσπάθησε να σταματήσει τη σφαγή, τραυματίστηκε, αλλά η ενέργεια του οδήγησε τον Μαχμούντ να διαφυλάξει τις ζωές δύο παιδιών του.
Θάνατος
Ο Μαχμούντ άρχισε να υποκύπτει στην παραφροσύνη καθώς και στην επιδείνωση της υγείας του. Στις 22 Απριλίου 1725, ομάδα Αφγανών αξιωματικών απελευθέρωσε τον Ασράφ Χαν από τη φυλακή που είχε σταλθεί από τον Μαχμούντ και ξεκίνησε μία ανακτορική εξέγερση η οποία οδήγησε στην άνοδο του Ασράφ στον θρόνο. Ο Μαχμούντ πέθανε τρεις μέρες αργότερα, είτε από την ασθένειά του – όπως αναφερόταν εκείνη την εποχή – είτε από δολοφονία με ασφυξία."...Στη συνέχεια, η διαταραχή επιδεινώθηκε ταχύτατα, μέχρι που ο ίδιος δολοφονήθηκε στις 22 Απριλίου από τον ξάδερφό του Ασράφ, ο οποίος στη συνέχεια ανακηρύχθηκε βασιλιάς. Ο Μιρ Μαχμούντ ήταν κατά τη στιγμή του θανάτου του μόλις είκοσι επτά ετών και περιγράφεται ως: «μεσαίου μεγέθους και αδέξιος. Ο λαιμός του ήταν τόσο μικρός που φαινόταν πως το κεφάλι του εκτεινόταν έως τους ώμους του. Είχε πλατύ πρόσωπο και επίπεδη μύτη και η γενειάδα του ήταν λεπτή και κόκκινου χρώματος. Τα βλέμματά του ήταν άγρια και το πρόσωπό του ήταν αυστηρό και δυσάρεστο. Τα μάτια του, τα οποία ήταν γαλάζια και λίγο αλλήθωρα, ήταν γενικά κατηφή, όπως ένας άνθρωπος που είναι απορροφημένος σε βαθιές σκέψεις.»"
- Edward G. Browne
Εξωτερικοί σύνδεσμοι
Κατηγορία:Εμίρηδες του Αφγανιστάν Κατηγορία:Πέρσες βασιλείς
Ανατολική εταιρική σχέση
Η Ανατολική εταιρική σχέση είναι μια συμφωνία σύνδεσης που η Ευρωπαϊκή Ένωση έχει συνάψει με την Αρμενία, το Αζερμπαϊτζάν, τη Γεωργία, τη Μολδαβία, την Ουκρανία και τη Λευκορωσία. Η διάσκεψη κορυφής έγινε στις 7 Μαΐου 2009 στην Πράγα.
Σκοπός της συμφωνίας αυτής είναι, σύμφωνα με την ανακοίνωση του αρμόδιου επιτρόπου Λυκ φαν ντεν Μπράντε (Luc Van den Brande), "Η υποστήριξη της σταθερότητας, της ευμάρειας και της αμφίπλευρης ανάπτυξης εμπιστοσύνης, με στόχο τη συμβολή στην εξασφάλιση της εδαφικής ακεραιότητας και εθνικής κυριαρχίας σε όλα τα συμβαλλόμενα κράτη. Επιπλέον, θα υποστηρίζει τις προσπάθειες για ειρηνική επίλυση τοπικών διαμαχών.
Εξωτερικοί σύνδεσμοι
Κατηγορία:Ευρωπαϊκή Ένωση Κατηγορία:Διεθνείς οργανισμοί με έδρα την Ευρώπη
File Allocation Table
Το FAT είναι το καθιερωμένο σύστημα αρχείων του λειτουργικού συστήματος DOS της Microsoft, το οποίο έχει επεκταθεί και ενσωματωθεί και σε όλες τις νεότερες εκδόσεις λειτουργικών συστημάτων (σειρά Windows) της εταιρείας. Αποτελεί αρκτικόλεξο των λέξεων File Allocation Table (πίνακας κατανομής αρχείων).
Το FAT είναι το βασικό σύστημα αρχείων του MS-DOS, των Windows 3.11 και των Windows 95 στην πρώτη εκδοσή τους. Αρχικά χρησιμοποιούνταν στους εύκαμπτους δίσκους των 5.25" και μετέπειτα των 3.5". Αργότερα φορμάρονταν με αυτό και οι σκληροί δίσκοι. Είναι αρκετά απλό σύστημα αρχείων και διαμορφώθηκε με τα τεχνολογικά δεδομένα τις εποχής που σχεδιάστηκε. Το περισσότερα λειτουργικά συστήματα το υποστηρίζουν ακόμα, αλλά έχει ξεπεραστεί από τα νεότερα συστήματα αρχείων, όπως το NTFS.
FAT8
Ήταν το αρχικό σύστημα αρχείων FAT που σχεδιάστηκε για την Microsoft και είχε διευθυνσιοδότηση 8 μπιτ.
FAT12
Το FAT των 12 μπιτ, χρησιμοποιήθηκε από την Microsoft στο MS-DOS και από την IBM στο PC DOS, και υποστήριζε εύκαμπτους δίσκους.
FAT16
Στο FAT των 16 μπιτ ένα "διαμέρισμα" (partition) δεν μπορεί να ξεπερνά τα 2 Gbytes και ο συνολικός αριθμός καταλόγων που επιτρέπονται είναι αρκετά περιορισμένος για τις σημερινές απαιτήσεις. Το FAT16 είναι επιρρεπές στον κατακερματισμό των αρχείων, γεγονός που κάνει την προσπέλαση και ανάγνωση των αρχείων αρκετά αργή.
FAT32
Από την δεύτερη έκδοση των Windows 95 το FAT16 αντικαταστάθηκε με το FAT32 των 32 Μπιτ. Αν και το FAT32 υπερείχε σε ασφάλεια και δυνατότητες, το FAT16 ήταν ταχύτερο στους αργούς (για τα σημερινά δεδομένα) επεξεργαστές της εποχής των Windows 95. Πρόβλημα επίσης ήταν η μετατροπή ενός σκληρού δίσκου FAT16 σε FAT32 καθώς έπρεπε να γίνει μορφοποίηση. Το πρόβλημα λύθηκε με την κυκλοφορία των Windows 98 τα οποία συμπεριέλαβαν εργαλείο μετατροπής χωρίς να χρειάζεται μορφοποίηση κρατώντας όλα τα δεδομένα του σκληρού δίσκου ανέπαφα. Υπάρχει επίσης εντολή μετατροπής που λειτουργεί σε γραμμή εντολών, στην κονσόλα δηλαδή που περιλαμβάνουν οι εκδόσεις των Windows, με την οποία μετατρέπεται ένας σκληρός δίσκος FAT32 σε NTFS χωρίς επίσης να χαθούν τα δεδομένα του σκληρού δίσκου.
Σε αυτό το σύστημα αρχείων το όριο μέγιστης χωρητικότητας ενός αρχείου είναι 4 <abbr title="Γκιμπιμπάιτ (1024 GiB ή 1,048,576 MiB ή 1,073,741,824 KiB ή 1,099,511,627,776 μπάιτ)">TiB μείον ένα μπάιτ ή 4.294.967.295 (232 − 1) μπάιτ, κάτι που πρακτικά σημαίνει ότι δεν μπορούμε να αποθηκεύσουμε ή να δημιουργήσουμε σε ένα σκληρό δίσκο FAT32 ένα αρχείο μεγαλύτερο από 4 Gbytes.
Δομή
Κατά την μορφοποίηση του σκληρού δίσκου δημιουργούνται το Master Boot Record (MBR), το πρωτεύον διαμέρισμα (primary partition) και τα επεκταμένα διαμερίσματα (extended partitions). Στην περίπτωση του FAT16 επιτρέπονται μόνο ένα πρωτεύον διαμέρισμα και ένα δευτερεύον.
Σε περιβάλλον MS-DOS υπήρχε η δυνατότητα του DoubleSpace, η συμπίεση δηλαδή του σκληρού δίσκου για εξοικονόμηση δεδομένων. Μέσα σε ένα αρχείο συμπιέζονταν όλα τα αρχεία. Αυτό ήταν αρκετά επικίνδυνο (για απώλεια δεδομένων λόγω αστοχίας) και αργό αλλά χρήσιμο, όταν ο χώρος αποθήκευσης δεδομένων ήταν περιορισμένος και ακριβός. Το DoubleSpace εγκαταλείφθηκε από το FAT32 αλλά με το NTFS η ιδέα επανήλθε, φυσικά με άλλα χαρακτηριστικά.
Κατηγορία:Microsoft Windows Κατηγορία:Δομές δεδομένων Κατηγορία:Μνήμη υπολογιστή Κατηγορία:Συστήματα αρχείων Κατηγορία:DOS
Έμιλι Γκαρσία
Ο Εμιλι Γκαρσία είναι ένας είναι ένας διεθνής ποδοσφαιριστής από την Ανδόρρα που αγωνίζεται στον ισπανικό σύλλογο FC Andorra, στη θέση του  μέσου.
Διεθνής Καριέρα
Ο Εμιλι Γκαρσία ξεκίνησε τη διεθνής καριέρα του με την Εθνική Ανδόρρας στις 29 Μαίου 2010. Αγωνίστηκε σε προκριματικά ευρωπαϊκού πρωταθλήματος. Τελευταίο του παιχνίδι τώρα με την Εθνική Ανδόρρας ήταν στις 14 Αυγούστου 2012 με αντίπαλο το Λίχτενσταϊν.
ΚΣ Τούρνου Σεβερίν
Η ΚΣ Τούρνου Σεβερίν ήταν ρουμανική επαγγελματική ποδοσφαιρική ομάδα από την Ντρομπέτα-Τούρνου Σεβερίν. Η ομάδα ιδρύθηκε το 2007 και διαλύθηκε το 2013. Το 2012, η ομάδα προβιβάστηκε στο Πρωτάθλημα ποδοσφαίρου Ρουμανίας για πρώτη φορά στη σύντομη ιστορία της. Ένα χρόνο μετά η ομάδα διαλύθηκε.
Ιστορία
Η ομάδα ιδρύθηκε το καλοκαίρι του 2007 μετά την ενοποίηση των Gaz Metan Podari και CFR Craiova. Το καλοκαίρι του 2011 μετακινήθηκε από την Κραϊόβα στην Ντρομπέτα-Τούρνου Σεβερίν, ώστε να συνεχιστεί η ποδοσφαιρική παράδοση στην πόλη μετά τη διάλυση της FC Drobeta-Turnu Severin.
Διακρίσεις
Liga III:
Εξωτερικοί σύνδεσμοι
Κατηγορία:ΚΣ Τούρνου Σεβερίν Κατηγορία:Ιδρύσεις ποδοσφαιρικών ομάδων το 2007 Κατηγορία:Ποδοσφαιρικές ομάδες Ρουμανίας
Χουάν Ραμόν Χιμένεθ
Ο Χουάν Ραμόν Χιμένεθ (Juan Ramón Jiménez Mantecón, 24 Δεκεμβρίου 1881 – 29 Μαΐου 1958) ήταν Ισπανός ποιητής.
Αρχικά ταξίδεψε στη Γαλλία, στην Ιταλία και στην Ελβετία, αλλά αναγκάστηκε κατόπιν να ζήσει για έξι περίπου χρόνια σε σανατόριο. Σπούδασε νομικά στο πανεπιστήμιο της Σεβίλης, αλλά δεν τελείωσε τις σπουδές του, γιατί πήγε στις ΗΠΑ, όπου γνώρισε και κατόπιν νυμφεύθηκε τη Ζηνοβία Καμπρουμπί, μεταφράστρια του Ταγκόρ.
Τα πρώτα του ποιήματα, που εγκαινίασαν μαζί με τον ποιητή Αντόνιο Ματσάδο τη μεγάλη εποχή της ισπανικής ποίησης του 20ού αι., δημοσιεύτηκαν το 1900 με τον τίτλο «Θλιμμένοι σκοποί» και φέρουν φανερά την επίδραση του συμβολισμού. Η έκρηξη του ισπανικού εμφύλιου πολέμου (1936) τον ανάγκασε να μείνει εξόριστος στο εξωτερικό μακριά από τον αγώνα που δίχαζε την πατρίδα του και να ζήσει τον περισσότερο καιρό τόσο στις ΗΠΑ, όσο και στο Πουέρτο Ρίκο. Στο έργο του διαφαίνεται μία έντονη προσπάθεια για την ιδεώδη έκφραση της σκέψης του μέσα από μία λεπτότητα ύφους και μία γεμάτη διαύγεια καθαρότητα αισθημάτων και μορφών.
Σύνταγμα της Σοβιετικής Ένωσης του 1936
Το Σύνταγμα της Σοβιετικής Ένωσης του 1936, γνωστό και ως Σύνταγμα του Στάλιν, ήταν το σύνταγμα της Σοβιετικής Ένωσης που εγκρίθηκε στις 5 Δεκεμβρίου 1936.
Χουάν Ραμόν Χιμένεθ
Ακολούθησαν τα έργα του «Ελεγείες» και «Η εύηχος σιωπή», «Ψυχές βιολέτας», «Ρίμες», «Ισπανοί των τριών κόσμων», «Πνευματικά σονέτα»,  «Ο Θεός που επιθυμείται και επιθυμεί» (ελλ.μτφ. Κώστας Τσιρόπουλους, εκδ. "Αστρολάβος/Ευθύνη, 1984) το λυρικό του διήγημα «Ο Πλατέρο κι εγώ» (ελλ. μτφ. Ιουλία Ιατρίδη, εκδ. "Δίφρος", 1956 και Κλεοπάτρα Ελαιοτριβιάρη, εκδ. "Καστανιώτη", 2021) το «Ζώο του βυθού», «Προς άλλη γυμνότητα» (ελλ.μτφ. Κώστας Τσιρόπουλος, εκδ. "Ευθύνη, 1999) και άλλα.
Σύνταγμα της Σοβιετικής Ένωσης του 1936
Το Σύνταγμα του 1936 ήταν το δεύτερο σύνταγμα της Σοβιετικής Ένωσης και αντικατέστησε το Σύνταγμα του 1924, με τις 5 Δεκεμβρίου να εορτάζονται κάθε χρόνο ως Ημέρα του Σοβιετικού Συντάγματος από την έγκρισή του από το Κογκρέσο των Σοβιετικών. Αυτή η ημερομηνία θεωρήθηκε η «δεύτερη θεμελιώδης στιγμή» της ΕΣΣΔ, μετά την Οκτωβριανή Επανάσταση το 1917. Το Σύνταγμα του 1936 επανασχεδίασε την κυβέρνηση της Σοβιετικής Ένωσης, παραχώρησε ονομαστικά κάθε είδους δικαιώματα και ελευθερίες και διατύπωσε ορισμένες δημοκρατικές διαδικασίες. Το Συνέδριο των Σοβιετικών αντικαταστάθηκε με το Ανώτατο Σοβιέτ, το οποίο τροποποίησε το Σύνταγμα του 1936 το 1944.
Στην πράξη, το Σύνταγμα του 1936 διεκδίκησε τον ηγετικό ρόλο του Κομμουνιστικού Κόμματος της Συμμαχίας (Μπολσεβίκοι) και σταθεροποίησε νόμιμα τον ολοκληρωτικό έλεγχο του κόμματος από τον Γενικό Γραμματέα Ιωσήφ Στάλιν πριν από τη Μεγάλη Εκκαθάριση. Πολλές χώρες του Ανατολικού Μπλοκ υιοθέτησαν αργότερα συντάγματα που είχαν ως πρότυπο το Σύνταγμα της Σοβιετικής Ένωσης του 1936.
Χουάν Ραμόν Χιμένεθ
Τιμήθηκε το 1956 με το βραβείο Νόμπελ Λογοτεχνίας.
Σύνταγμα της Σοβιετικής Ένωσης του 1936
Ο ιστορικός J. Arch Getty καταλήγει:"Πολλοί που επαίνεσαν τη Σοβιετική Ένωση του Στάλιν ως την πιο δημοκρατική χώρα στη γη έζησαν να μετανιώνουν τα λόγια τους. Εξάλλου, το Σοβιετικό Σύνταγμα του 1936 υιοθετήθηκε την παραμονή του Μεγάλου Τρόμου στα τέλη της δεκαετίας του 1930. Οι 'απόλυτα δημοκρατικές' εκλογές για το πρώτο Ανώτατο Σοβιετικό επέτρεψαν μόνο μη αμφισβητούμενους υποψηφίους και πραγματοποιήθηκαν στο αποκορύφωμα της άγριας βίας το 1937. Τα πολιτικά δικαιώματα, οι προσωπικές ελευθερίες και οι δημοκρατικές μορφές που υποσχέθηκαν στο σύνταγμα του Στάλιν καταπατήθηκαν σχεδόν αμέσως και παρέμειναν νεκρές επιστολές μέχρι πολύ μετά το θάνατο του Στάλιν."Το Σύνταγμα του 1936 ήταν το μακροβιότερο σύνταγμα της Σοβιετικής Ένωσης. Αντικαταστάθηκε από το Σύνταγμα της Σοβιετικής Ένωσης του 1977 ("Σύνταγμα Μπρέζνιεφ") στις 7 Οκτωβρίου 1977.
Χουάν Ραμόν Χιμένεθ
Εξωτερικοί σύνδεσμοι
Κατηγορία:Ισπανοί ποιητές Κατηγορία:Ισπανοί νομπελίστες